Ειρήνη-Καλλιόπη Κυδωνάκη
ΑΜ: 0713105

Τίτλος προγράμματος: Προστατεύω το περιβάλλον, δεν ρυπαίνω!
Σκοπός του προγράμματος: Ο σκοπός του προγράμματος είναι οι μαθητές να κατανοήσουν πόσο σημαντική είναι η προστασία του περιβάλλοντος και της φύσης από τους ρύπους της καθημερινότητας. Σε αυτούς τους ρύπους συγκαταλέγονται το πέταγμα σκουπιδιών στο έδαφος (αναλώσιμα και μη αναλώσιμα όπως το πλαστικό), η μη εφαρμογή ανακύκλωσης με αποτέλεσμα της μόλυνσης του περιβάλλοντος και τέλος οι εξατμίσεις των αυτοκινήτων.  
Επιμέρους στόχοι: Οι επιμέρους στόχοι είναι μαθησιακοί και στην προκειμένη περίπτωση αποσκοπούν περισσότερο στην αλλαγή συμπεριφοράς ή διατήρηση των θετικών συμπεριφορών ως προς το περιβάλλον και γνώσης των μαθητών στο συγκεκριμένο θέμα αγωγής υγείας όπου θα εφαρμοστεί σε δημοτικό.
Συγκεκριμένα: 
1. Να βιώσουν εμπειρίες όπως το μάζεμα σκουπιδιών από ένα φυσικό πάρκο (ή ακόμα και τη σχολική αυλή). Να μάθουν πόσο χρόνο χρειάζεται να αποσυντεθούν από τη φύση βασικά υλικά τα οποία αν δεν ανακυκλωθούν επιδρούν αρνητικά στον φυτικό και ζωικό κόσμο της φύσης.
2. Να πετάνε τα σκουπιδάκια από το κολατσιό τους στους κάδους του σχολείου, και συνολικά να εξαφανιστούν τα απορρίμματα από τον χώρο του σχολείου παρουσιάζοντας μία θετική εικόνα ενός  υγιεινού-ενεργητικού σχολείου.
3. Επίσης να μάθουν πώς γίνεται η σωστή ανακύκλωση και να το μεταδώσουν φυσικά στους φίλους-συμμαθητές τους και τους γονείς τους. 
4. Ακόμα να γνωρίσουν ότι χρησιμοποιώντας συχνά το αυτοκίνητο ως μέσο μεταφοράς σε κοντινές αποστάσεις, όπου μπορεί να αποφευχθεί η χρησιμοποίησή του, συντελούν στην ατμοσφαιρική ρύπανση. Σε αυτό το σημείο γίνεται συνδυασμός θετικής συμπεριφοράς επί του επιλεγμένου θέματος αγωγής υγείας αλλά και για την υιοθέτηση υγιεινών συμπεριφορών μέσω της παρακίνησης των μαθητών να αυξήσουν την φυσική τους δραστηριότητα με το να πηγαίνουν για παράδειγμα στο σχολείο με τα πόδια ή το ποδήλατο και ακόμα και σε άλλους κοντινούς προορισμούς από το σπίτι τους, μειώνοντας τις εξατμίσεις διοξειδίου του άνθρακα αν δεν μεταφερθούν με το αυτοκίνητο για παράδειγμα με τους γονείς τους.  
5. Γενικότερα ένας από τους σημαντικότερους στόχους είναι τα παιδιά να ξεκινήσουν να εφαρμόζουν τις παραπάνω θετικές συμπεριφορές που συντελούν στην προστασία του περιβάλλοντος και να γίνουν βιωματικές όπου θα συνεχίσουν και στην μετέπειτα ενήλικη ζωή τους να τις εφαρμόζουν.
Τεκμηρίωση του προγράμματος:  Στην Ελλάδα κάθε χρόνο παράγονται 4 εκατομμύρια τόνοι οικιακών απορριμμάτων όπου αν δεν διαχειριστούν σωστά γίνονται μορφή ρύπανσης. Αυτό έχει σαν συνέπεια με τον καιρό να μολύνει το νερό και την τροφή μας, είτε αυτή είναι ζωικής προελεύσεως είτε φυτικής. Μπορούμε να πάρουμε σαν παράδειγμα την πλαστική σακούλα όπου κάνει από 10 έως 20 χρόνια να αποσυντεθεί και το μπουκάλι τουλάχιστον 500 χρόνια. Όπου αν δεν ανακυκλωθούν διασπόνται από το έδαφος.
Οι πρωτογενείς και οι δευτερογενείς ατμοσφαιρικοί ρύποι ακόμα αυξάνονται όλο και περισσότερο έχοντας ως βασικό παράγοντα τις εξατμίσεις διοξειδίου του άνθρακα, από τα μέσα μαζικής μεταφοράς, δημιουργώντας σημαντικά αναπνευστικά προβλήματα όπως το άσθμα (1 στα 7 παιδιά έχει άσθμα).
Με βάση τα παραπάνω βλέπουμε πόσο σημαντική είναι η περιβαλλοντική παιδεία σε όλες τις ηλικιακές κατηγορίες. Για την επίτευξη αυτού όμως θα πρέπει το θέμα αυτό να προσεγγίσει μαθητές νεαρής ηλικίας έτσι ώστε να αναπτύξουν θετικές συμπεριφορές οι οποίες σχηματίζονται ακόμα και από την προσχολική ηλικία.
Στο δημοτικό σχολείο αν διαμορφωθούν σωστά δομημένα προγράμματα και επαναληφθούν σε μεγαλύτερες βαθμίδες όπως σε γυμνάσιο και λύκειο τότε υπάρχουν μεγαλύτερες πιθανότητες αυτά τα προγράμματα να υιοθετηθούν δια βίου και οι μαθητές όντας μελλοντικοί ενήλικες να αποκτήσουν και να διατηρήσουν αυτές τις θετικές συμπεριφορές όπου διδάχτηκαν.
Επίσης στο δημοτικό τα παιδιά έχουν καλύτερες σχέσεις με τους γονείς και σε αυτές τις ηλικίες είναι οι «σημαντικοί άλλοι» άρα τα παιδιά θα μπορούν να μεταφέρουν τις γνώσεις που αποκόμισαν στους γονείς αναφέροντας τους τι μαθαίνουν την κάθε μέρα από την εφαρμογή του προγράμματος αγωγής υγείας. Έτσι και οι γονείς μπορεί να υιοθετήσουν καλύτερες συνήθειες αν δεν έχει γίνει ήδη και με τη σειρά τους να επηρεάσουν πιθανώς και άλλους συνομηλίκους ή συγγενικά πρόσωπα. 
“Environmental education based on life experiences should begin during the very earliest years of life.” (Tilbury, 1994)
“The rationale for environmental education during the early childhood years is based on two major premises. The first premise is that children must develop a sense of respect and caring for the natural environment during their first few years of life or be at risk for never developing such attitudes” (Wilson, 1994).
Οι καλύτερες ηλικίες για προγράμματα αγωγής υγείας τα 10-12 έτη και το γυμνάσιο (Θεοδωράκης, Γ., & Χασάνδρα, Μ. 2006).
Με βάση τα προαναφερόμενα επέλεξα να εφαρμόσω το συγκεκριμένο θέμα αγωγής υγείας σε μαθητές της πέμπτης δημοτικού. Ο σχολικός οδηγός τους έχει ήδη εντάξει ένα μάθημα το οποίο ονομάζεται μελέτη περιβάλλοντος από την πρώτη δημοτικού μέχρι την τετάρτη όπου οι μαθητές έχουν ήδη πάρει κάποιες αρχικές και απλές γνώσεις περί του θέματος, και στη συνέχεια από Πέμπτη δημοτικού ξεκινούν το μάθημα της φυσικής όπου θα κατανοήσουν καλύτερα φυσικούς όρους όπου και θα τις συνδέσουν με τις γνώσεις που αποκτήθηκαν από την μελέτη περιβάλλοντος. 
Προσδοκώμενα αποτελέσματα: 
1. Αναμένω θετικές αλλαγές στον τρόπο συμπεριφοράς των παιδιών όπου θα εφαρμοστεί το πρόγραμμα, από τους συμμαθητές τους αλλά και από παιδιά του σχολείου άλλων τάξεων. 
2. Να μην πετάνε σκουπίδια κάτω στον χώρο του σχολείου, να εντάξουν την ανακύκλωση στην καθημερινότητά τους στον σχολικό χώρο αλλά και στο σπίτι τους. 
3. Τα παιδιά να μάθουν να σέβονται τη φύση και να έρθουν πιο κοντά σε αυτή με το να δραστηριοποιούνται περισσότερο οργανώνοντας εκδρομές στο πάρκο και περιπάτους. Να εξαλειφθούν συμπεριφορές όπου συντελούν στην καθιστική ζωή των μαθητών. 
4. Να επιλέγουν από μόνοι τους να περπατάνε σε κοντινές αποστάσεις αντί να μεταφέρονται με το αυτοκίνητο, εφαρμόζοντάς το και οι γονείς τους.
5. Όλα τα παραπάνω να γίνουν θετικές συμπεριφορές δια βίου από τα εμπλεκόμενα άτομα.
Περιεχόμενο του προγράμματος:
Αρχικά να σημειωθεί ότι θα υπάρχει ένα τετράδιο εργασιών για τα μαθήματα όπου οι μαθητές θα έχουν τις προσωπικές τους σημειώσεις και θα μπορούν να το μεταφέρουν στο σπίτι τους υποδεικνύοντας τις δραστηριότητές τους στους γονείς.
Μάθημα 1: Ενημέρωση των μαθητών για τις επιβλαβείς συνέπειες των ρύπων (Θα γίνει σύνδεση με το μάθημα της φυσικής όπου διδάσκεται στην πέμπτη δημοτικού. Θα γίνει παρουσίαση με διάλεξη και διαδραστικό τρόπο. Αφού οι μαθητές πληροφορηθούν με την απαραίτητη θεωρία θα υπάρξει ένα παιχνίδι. Ο δάσκαλος μπορεί να παρουσιάσει τα εξής υλικά στην αίθουσα: ένα πλαστικό μπουκάλι, ένα γυάλινο, μία εφημερίδα, σκοινί και διάφορα άλλα υλικά και μπορεί στο τέλος να γίνει ένα κουίζ. Πόσο καιρό κάνει να αποσυντεθεί το κάθε υλικό? Αφού απαντήσει κάθε άτομο στο προσωπικό τετράδιο εργασιών ο δάσκαλος θα παρουσιάσει τις σωστές απαντήσεις όπου και οι μαθητές θα τις σημειώσουν. 
Μάθημα 2: Χωρισμός της τάξης σε ομάδες των 4-5 ατόμων. Για να μην γίνουν παρεξηγήσεις ή για αποφυγή της εντάσεως μεταξύ των μαθητών οι ομάδες θα έχουν ήδη οριστεί από τον δάσκαλο όπου θα τις έχει σχηματίσει σύμφωνα με τους πιο αποδοτικού μαθητές και τους λιγότερο αποδοτικούς. Ο καθηγητής φυσικής αγωγής συνεργάζεται με τα παιδιά και ορίζουν από κοινού στόχους για την υλοποίηση του προγράμματος. Για να βοηθηθούν οι μαθητές και να ορίσουν τους στόχους μπορούν να απαντήσουν στο τετράδιο εργασιών τους προσπαθώντας να βρουν 5-10 τρόπους που θα μπορούσαν να συνεισφέρουν στο περιβάλλον. Αφότου αυτοί οι στόχοι συζητηθούν και εγκριθούν και από τον καθηγητή φυσικής αγωγής οι μαθητές δεσμεύονται στην υλοποίηση τους ατομικά και ομαδικά.
Μάθημα 3: Δημιουργία σλόγκαν υπέρ του περιβάλλοντος και κατά της ρύπανσης. Οι μαθητές θα πρέπει να σκεφτούν “πιασάρικα” σλόγκαν σε ατομικό επίπεδο αρχικά, στη συνέχεια κάθε ομάδα θα πρέπει να επιλέξει το καλύτερο σλόγκαν για την ομάδα της. Η κάθε ομάδα θα αναλάβει να ζωγραφίσει μία αφίσα με το αγαπημένο της σλόγκαν ώστε να τοιχοκολληθεί σε χώρους του σχολείου και να αφυπνιστούν και άλλοι μαθητές.
Ακόμα τα παιδιά θα παροτρυνθούν να βάλουν σε λειτουργία διαγωνισμό για τους υπόλοιπους μαθητές του σχολείου για το καλύτερο σλόγκαν υπέρ του περιβάλλοντος όπου και πάλι το καλύτερο θα τοιχοκολληθεί στο προαύλιο ή σε κάποιο άλλο χώρο του σχολείου. Με αυτό τον τρόπο και τα υπόλοιπα παιδιά μπορεί να ασχοληθούν ακόμα και στο σπίτι για να αντλήσουν πληροφορίες ώστε να δημιουργήσουν το σλόγκαν.
Μάθημα 4: Αυτό το μάθημα είναι πιο πολύ βιωματικό και αποσκοπεί στο να αντιληφθούν οι μαθητές πόσα σκουπίδια μπορούν να καταλήξουν στο έδαφος τα οποία από ότι διδάχθηκαν στα προηγούμενα μαθήματα μολύνουν το οικοσύστημα. Εκδρομή σε πάρκο κοντά στο σχολείο και μάζεμα σκουπιδιών. Όλα αυτά θα εφαρμοστούν με συναίνεση γονέων φυσικά και υπό τη συνοδεία του δασκάλου τους και του καθηγητή φυσικής αγωγής. Επίσης θα ληφθούν τα κατάλληλα μέτρα προστασίας (γάντια, σακούλες σκουπιδιών). Αφού τελειώσει η εκδρομή θα μετρήσουν τις σακούλες που γέμισαν. Όλο αυτό είναι και σε συνδυασμό με περίπατο και να έρθουν τα παιδιά πιο κοντά στη φύση και την φυσική δραστηριότητα. Εναλλακτικά η δραστηριότητα με το μάζεμα σκουπιδιών μπορεί να γίνει σε χώρο του σχολείου αν δεν συναινούν οι γονείς.
Μάθημα 5: Σκοπός του μαθήματος αυτού είναι οι μαθητές να μάθουν πως γίνεται η σωστή και αποτελεσματική ανακύκλωση. Επιπρόσθετα να κατασκευάσουν ένα κάδο ανακύκλωσης με απλά υλικά όπου θα τοποθετηθούν σε διάφορους χώρους του σχολείου και θα προτρέπει όλα τα άτομα να ανακυκλώνουν.
Μάθημα 6: Αυτό το μάθημα θα πραγματοποιηθεί υπό τα πλαίσια μίας ημερίδας στο σχολείο. Θα ζητηθεί από τα παιδιά να καλέσουν τους γονείς τους και συμμαθητές-φίλους τους. Ακόμα θα παρευρεθούν δάσκαλοι και από άλλες τάξεις οι οποίοι θα ενημερώσουν με την σειρά τους, τους μαθητές τους. Αυτό για να υπάρχει χώρος και να μπορέσει να παρευρεθεί πολύς κόσμος, μπορεί να πραγματοποιηθεί και σε πνευματικό κέντρο με συνεννόηση από τον Δήμο και να είναι ανοιχτό event και σε άλλους πολίτες που τους ενδιαφέρει το θέμα.
Το πρόγραμμα θα περιλαμβάνει μία απλή διάλεξη με επιμόρφωση των παρευρισκόμενων με το θέμα και συμβουλές που ο καθένας θα μπορεί να πραγματοποιεί με τη σειρά του ατομικά.
Επίσης μπορούν και οι μαθητές από τις ομάδες που είχαν ορίσει να επιλέξουν έναν εκπρόσωπο και να παρουσιάσουν τα σλόγκαν στους γονείς τους.
Στο τέλος θα μοιραστούν φυλλάδια με απλές και λιτές πληροφορίες όπου θα μπορέσει ο κόσμος να το πάρει σπίτι του και να το συμβουλεύεται. Σε αυτό μπορεί να περιέχεται σωστή εφαρμογή ανακύκλωσης κτλ.
Αναλυτική περιγραφή μαθήματος 5: 
Το μάθημα θα ξεκινήσει με θεωρητική προσέγγιση της ανακύκλωσης. Το θεωρώ ένα από τα σημαντικότερα κομμάτια του προγράμματος αφού μέχρι και την σήμερον ημέρα όπου εφαρμόζεται η ανακύκλωση στην Ελλάδα το περισσότερο ποσοστό των ελλήνων την εφαρμόζει λανθασμένα. Αυτό σε συνδυασμό με τις κατασκευές των κάδων ανακυκλώσεων πιστεύω θα επηρεάσει τα παιδιά ώστε να σχηματιστεί μία θετική συμπεριφορά.
Θεωρία μαθήματος όπου θα παρουσιαστεί στα παιδιά και θα ζητηθεί να την μεταφέρουν στο τετράδιο εργασιών τους:
I. Διαχωρίζουμε καθημερινά τα υλικά συσκευασίας μας από τα υπόλοιπα στο νοικοκυριό.
II. Αδειάζουμε εντελώς τις συσκευασίες μας από τα υπολείμματα.
III. Διπλώνουμε τα χαρτοκιβώτια.
IV. Δεν πετάμε στον κάδο τα υλικά συσκευασίας μας μέσα σε δεμένες σακούλες, τα ρίχνουμε χύμα.
V. Δεν πετάμε ποτέ κοινά σκουπίδια στους μπλε κάδους ανακύκλωσης.
Μεταδίδουμε αυτά τα μηνύματα σε φίλους και γνωστούς μας! (ελληνική εταιρία αξιοποίησης ανακύκλωσης)
Στο δεύτερο κομμάτι του κυρίως μέρους του μαθήματος δίνονται τα βήματα για κατασκευή κάδου ανακύκλωσης. (Φορέας διαχείρισης στερεών αποβλήτων)
Υλικά - Εργαλεία
1. 1 Χαρτοκιβώτιο
2. 2 Φωτογραφίες εκτυπωμένες σε κόλλα Α4
3. Κολλητική ταινία (Σελοτέιπ)
4. 1 Πλαστική μεμβράνη (διαφάνεια)
5. [bookmark: _GoBack]1 Ψαλίδι
6. 1 Συρραπτικό μηχάνημα
1ο Βήμα. Συγκέντρωση των απαιτούμενων υλικών.
Συγκεντρώνουμε τα απαιτούμενα υλικά και εργαλεία για την κατασκευή. Το πιο σημαντικό στοιχείο είναι το χαρτοκιβώτιο που μπορεί να είναι π.χ. ένα κουτί από
κόλλες Α4 που μπορούμε να προμηθευτούμε από βιβλιοχαρτοπωλεία ή άλλα καταστήματα δωρεάν. Οποιοδήποτε άλλο χαρτοκιβώτιο είναι εξίσου καλό.
[image: http://www.diaamath.gr/sites/default/files/pictures/83_1.jpg][image: http://www.diaamath.gr/sites/default/files/pictures/83_2.jpg]
2ο Βήμα. Στερέωση της πλαστικής μεμβράνης στο εσωτερικό του χαρτοκιβωτίου.
Η πλαστική μεμβράνη (διαφάνεια) μπορεί να ενισχύσει τη βάση του χαρτοκιβωτίου. Με την κολλητική ταινία στερεώνουμε την πλαστική μεμβράνη στον πυθμένα του χαρτοκιβώτιου.
Με χρήση συρραπτικού αυξάνεται η αντοχή των τοιχωμάτων του χαρτοκιβωτίου.
[image: http://www.diaamath.gr/sites/default/files/pictures/83_3.jpg][image: http://www.diaamath.gr/sites/default/files/pictures/83_4.jpg]
3ο Βήμα. Ζωγράφιση του σήματος της ανακύκλωσης στον κάδο .
Το σήμα μπορεί να ζωγραφιστεί σε απλό χαρτί σε μέγεθος Α4 και να κολληθεί με κολλητική ταινία στο χαρτοκιβώτιο.
[image: Αποτέλεσμα εικόνας για σήμα ανακύκλωσης]
4ο Βήμα. Τοποθέτηση των κάδων σε χώρους του σχολείου, εφαρμογή ανακύκλωσης!

Αξιολόγηση του προγράμματος: Η αξιολόγηση του προγράμματος θα εφαρμοστεί 1-2 εβδομάδες μετά την πραγματοποίηση του προγράμματος αγωγής υγείας ώστε να αξιολογηθούν οι συμπεριφορές των μαθητών σε καθημερινή βάση και να διαπιστωθεί αν υπήρξε αλλαγή συμπεριφοράς και υιοθέτησης θετικών στάσεων. Αυτό θα επιτευχθεί με την συμπλήρωση ερωτηματολογίου όπου θα ζητιέται από τους μαθητές τι συνήθειες είχαν την τελευταία εβδομάδα. 
Ενδεικτικές ερωτήσεις: Πόσες φορές μετακινήθηκες με αυτοκίνητο και πόσες με τα πόδια σε δραστηριότητες της τελευταίας εβδομάδας; Με τι μέσο έρχεσαι στο σχολείο; Ανακύκλωσα; Πέταξα σκουπίδια στο έδαφος;

